hotchpotch/miracl-hf-unified huggingface dataset:
Euphroniaceae
Euphroniaceae on pieni eteläamerikkalainen kasviheimo koppisiemenisten Malpighiales-lahkossa. Heimossa on vain yksi suku, "Euphronia".
Kasvit ovat puita, joiden varren ja lehden solukoissa on kivisoluja (sklereidejä) ja joiden karvat ovat yksisoluisia. Lehtiasento on kierteinen, ja lapa on alta vaaleakarvainen, ehyt; lehdet ovat korvakkeellisia. Kukinto on varsipäätteinen, terminaalinen, ja kukat ovat vastakohtaisia. Kukassa on lyhyt pohjusmalja (hypanthium) ja kolme sulkeutuneena kiertyvää eli kontorttia terälehteä, ja heteet ovat tavallisesti verhovastaisia kahdessa ryhmässä, teriöön kiinnittyneinä ja tyvestään yhtyneinä. Niiden välissä on pitkä, karvainen joutohede ja neljä tai viisi pientä joutohedettä kahtena ryhmänä. Emiön luotti on lähes pallomainen. Hedelmä on liiteluomainen kota, jossa on keskipylväs, ja siemenet ovat siivellisiä.
"Euphronia" kasvaa Etelä-Amerikassa Guyanan ylängöllä.
"Euphronia"-suvussa on enintään kolme lajia, joidenkin mielestä kaksi tai vain yksi. Lähin sukulaisheimo on Chrysobalanaceae. Aikaisemmin suku on viety Trigoniaceae- tai Vochysiaceae-heimoon.
All By Hisself: Live at the Lonestar
All By Hisself: Live at the Lonestar on Dr. Johnin live levy vuodelta 2003.
Waltteri Peltola
Waltteri Peltola (s. 11. huhtikuuta 1996 Turku) on suomalainen jalkapalloilija, joka edustaa Ykkösessä pelaavaa Turun Palloseuraa. Hän on pelipaikaltaan keskikenttäpelaaja.
Peltola teki ensiesiintymisensä pääsarjatasolla 20. heinäkuuta 2014, kun hänen edustamansa TPS pelasi kotonaan 0–0-tasapelin Vaasan Palloseuraa vastaan. Ottelu jäi hänen ainoakseen Veikkausliigassa kaudella 2014. Peltola pelasi kauden aikana myös kahdeksan ottelua Kakkosen Åbo IFK:ssa.
Invictus Means Unconquered
Invictus Means Unconquered on David Allan Coen levy vuodelta 1981.
Encore (David Allan Coen albumi)
Encore on David Allan Coen kokoelmalevy vuodelta 1981.
Peyton List (näyttelijä, 1986)
Peyton List (s. 8. elokuuta 1986 Boston, Massachusetts) on yhdysvaltalainen näyttelijä ja malli. Hänet tunnetaan parhaiten rooleistaan tv-sarjoissa "As the World Turns", "Mad Men", "FlashForward" ja "The Tomorrow People". List on näytellyt myös elokuvassa "Shuttle – verinen vuoro" (2008).
List kasvoi Baltimoressa vanhempiensa ja siskonsa kanssa. Hän aloitti mallinuran kahdeksanvuotiaana ja näytteli ensimmäisen kerran pienet roolit sarjoissa "Sinkkuelämää" ja "". List näytteli samaa roolia kahdessa "C.S.I:n" spin-off-sarjassa, "C.S.I. New Yorkissa" ja "C.S.I. Miamiissa". Lisäksi hän on tehnyt vierailevia rooleja lukuisissa muissa televisiosarjoissa 2000–2010-luvuilla.
Ennen näyttelijänuraansa List opiskeli balettia koulussa New Yorkissa.
Humiriaceae
Humiriaceae on pieni trooppinen kasviheimo koppisiemenisiin kuuluvassa, moniheimoisessa Malpighiales-lahkossa.
Heimon kasvit ovat ainavihantia puita, joiden nivelten johtojännelieriössä on viisi lehtiaukkoa ja soluissa kalsiumoksalaattikiteitä. Lehdet sijaitsevat usein kahdessa rivissä ja ovat lyhytruotisia sekä tavallisesti hammaslaitaisia; korvakkeet ovat pieniä tai puuttuvat. Kukinto on viuhkomainen, kukat ovat melko pieniä. Verholehdet ovat kasvaneet yhteen ainakin tyveltään. Heteitä on tavallisesti 10-30, joskus enemmän. Palhot ovat myös kasvaneet yhteen ainakin tyveltään ja muodostavat putken; joskus heteet ovat kahtena kiehkurana. Ponnen lokeroside on leveä ja pidentynyt. Mesiäinen ulottuu palhojen tyveltä sikiäimen tyvelle ja on silmiinpistävä kohouma ja rengasmainen. Sikiäin on yhdislehtinen, yksivartaloinen ja luotit ovat pallomaisia tai vaihtelevassa määrässä liuskaisia. Kussakin sikiäimen lokerossa on tavallisesti yksi, joskus kaksi siemenaihetta. Hedelmä on luumarja, jossa on kannellinen ja toisinaan jopa viisisiemeninen kivi, jonka pinnalla on pihkamaista ainetta sisältäviä taskuja. Siemenessä on runsas valkuainen eli endospermi ja niukka ulkovalkuainen eli perispermi sekä hieman käyristynyt vihreä alkio.
Valtaosa heimon lajeista kasvaa trooppisessa Amerikassa. Osa suvusta "Sacoglottis" kasvaa myös Länsi-Afrikassa.
Humiriaceae kuuluu Malpighiales-lahkon evoluutiopuussa kladiin, jossa on sen lisäksi heimot Achariaceae, Goupiaceae, Violaceae (orvokkikasvit), Passifloraceae (passiokasvit), Lacistemataceae ja Salicaceae (pajukasvit). Kladin ominaisuus on siemenen ravintovaraston eli endospermin pysyvyys. Kladi lienee kehittynyt noin 110-101 miljoonaa vuotta sitten.
Humiriaceae käsittää kahdeksan sukua ja 50 lajia. Suurimmat suvut ovat 16-lajinen "Vantanea" ja 12-lajinen "Humiriastrum". Heimon ikäarvio on 20 miljoonan vuoden paikkeilla.
Heimoon kuuluvat suvut "Duckesia", "Endopleura", "Humiria", "Humiriastrum", "Hylocarpa", "Sacoglottis", "Schistostemon" ja "Vantanea".
The City That Care Forgot
The City That Care Forgot on Dr. Johnin albumi vuodelta 2008.
Suomen euroviisukarsinta 2006
Suomen euroviisukarsinta 2006 oli kilpailu, jossa valittiin Suomen edustaja vuoden 2006 Eurovision laulukilpailuun. Kilpailu pidettiin kutsukilpailuna levy-yhtiöiden kanssa, 12 levyttävää suomalaisartistia kutsuttiin mukaan. Kilpailijat jaettiin neljään alkukarsintaan, jotka pidettiin perjantai-iltoina 13.1–3.2. Jokaisessa alkukarsinnassa kukin kilpailija esitti kaksi kappaletta, joista puhelinäänestäjät valitsivat paremman finaaliin.
Karsinnan finaali pidettiin lauantaina 10.3. 994-hallissa Caribia-kylpylähotellissa Turussa ja televisioitiin suorana YLE TV2:ssa kello 20.00–21.50 ja 22.05–22.20. Finaalissa äänestys käytiin kaksikierroksisena, ensimmäisellä kierroksella puhelinäänestäjät valitsivat kuusi parasta toiselle kierrokselle, ja toisella kierroksella puhelinäänestäjät valitsivat voittajan.
Mercernary
Mercernary on Dr. Johnin levy vuodelta 2006.
Tits ’n Ass
Tits 'n Ass on hollantilaisen rockyhtye Golden Earringin albumi vuodelta 2012.
Ellen Marlow
Ellen Taylor Marlow (s. 22. helmikuuta 1994 Dallas, Texas) on yhdysvaltalainen lapsinäyttelijä. Hänen näyttelijänuransa alkoi Broadway-musikaalista "Chitty Chitty Bang Bang". Marlow valittiin Jemima Pottsin rooliin 3000 koe-esiintyjän joukosta. Hän on esiintynyt myös muissa Broadway-tuotannoissa, kuten "Grease" ja "Ihmemaa Oz".
Marlow näytteli pääosaa vuoden 2008 elokuvassa "The Clique", joka julkaistiin suoraan DVD:lle. Hänet on nähty myös tv-sarjoissa "Todistettavasti syyllinen", "C.S.I." ja "Criminal Minds". Marlow esiintyi myös yhdessä "Hannah Montanan" jaksossa.
Jörg Böhme
Jörg Böhme (s. 22. tammikuuta 1974 Hohenmölsen) on saksalainen entinen jalkapalloilija, pelipaikaltaan keskikenttäpelaaja. Peliuransa jälkeen hän on toiminut valmentajana.
Böhme pelasi Bundesliigassa 233 ottelua edustaen Eintracht Frankfurtia, TSV 1860 Müncheniä, DSC Arminia Bielefeldiä, FC Schalke 04:ää ja Borussia Mönchengladbachia. 2. Bundesliigassa hän pelasi 43 ottelua FC Carl Zeiss Jenan, 1. FC Nürnbergin ja Arminia Bielefeldin joukkueissa. Böhme voitti Saksan cupin Schalke 04:ssä kausina 2000–2001 ja 2001–2002. Molemmilla kausilla Schalke 04 oli loppuottelussa myös Saksan liigacupissa häviten kuitenkin kummallakin kerralla.
Saksan maajoukkueessa Böhme pelasi vuosina 2001–2003 kymmenen ottelua. Hän oli mukana saavuttamassa MM-hopeaa 2002.
Keväällä 2014 Böhme valmensi FC Energie Cottbusia 2. Bundesliigassa.
9-BBN
9-BBN eli 9-borabisyklo[3.3.1]nonaani (CHB) on organoboraaneihin kuuluva orgaaninen yhdiste. Yhdistettä käytetään paljon orgaanisen kemian synteeseissä erityisesti hydroboraatioissa, pelkistyksissä ja kytkentäreaktioissa.
9-BBN on huoneenlämpötilassa valkoista kiteistä ainetta. Yhdiste on termisesti hyvin stabiili ja kemiallisestikin suhteellisen stabiili, mutta reagoi hitaasti veden ja ilman kanssa. Yhdiste ei liukene veteen, mutta liukenee orgaanisiin liuottimiin heksaaniin, sykloheksaaniin, dietyylieetteriin, tetrahydrofuraaniin ja aromaattisiin hiilivetyihin. Kiinteässä olomuodossa ja liuoksena ei-koordinoivissa liuottimissa esimerkiksi yhdiste esiintyy dimeerinä, mutta koordinoivissa liuottimissa kuten tetrahydrofuraanissa se esiintyy koordinoituneena monomeerina.
9-BBN:ää valmistetaan boraanin ja 1,5-syklo-oktadieenin välisellä reaktiolla. Reaktiossa liuottimena käytetään tyypillisimmin dietyylieetteriä ja reaktiossa muodostuu ensin isomeerien seos, jotka muuttuvat kuumennettaessa 9-BBN:ksi.
9-BBN on sushteellisen steerisesti estynyt molekyyli, minkä vuoksi se on hyvin selektiivinen reagenssi alkeenien ja alkyynien hydroboraatioreaktioissa. Se reagoi nopeammin alkeenien kuin alkyynien kanssa ja kykenee reagoimaan myös tetrasubstituoitujen alkeenien kanssa, mihin eräät muut yleisesti käytetyt hydroboraatioreagenssit kuten disiamyyliboraani eivät kykene. Hydroboraatioiden lisäksi 9-BBN:ää käytetään muun muassa muiden organoboraanien ja heterosyklisten booriyhdisteiden valmistuksessa, konjugoituneiden enonien pelkistämiseen allyylisiksi alkoholeiksi, katalyyttinä enonien konjugaattiadditioissa, aldolikondensaatioissa, Diels–Alder-reaktioissa ja Suzuki-kytkennöissä.
FS Athos (A712)
Athos (runkonumero A712) on Ranskan laivaston Athos-luokan partioalus.
Sen köli laskettiin 1978 ja alus laskettiin vesille 20. marraskuuta 1979. Alus otettiin palvelukseen 14. maaliskuuta 1980.
Alus on sijoitettu Bayonneen.
Thomas Allofs
Thomas Allofs (s. 17. marraskuuta 1959 Düsseldorf) on saksalainen entinen jalkapalloilija, pelipaikaltaan hyökkääjä.
Allofs pelasi Bundesliigassa yhteensä 378 ottelua ja teki niissä 148 maalia edustaen Fortuna Düsseldorfia, 1. FC Kaiserslauternia ja 1. FC Kölniä. Hän pelasi lisäksi Ranskan Ligue 2:n RC Strasbourgissa 11 ottelua kaudella 1989–1990. Fortuna Düsseldorfissa Allofs voitti Saksan cupin kausina 1978–1979 ja 1979–1980 sekä saavutti toisen sijan Cup-voittajien cupissa kaudella 1978–1979.
Kaudella 1988–1989 Allofs oli yhdessä Roland Wohlfarthin kanssa Bundesliigan paras maalintekijä tehtyään 1. FC Kölnille 17 maalia. Kauden 2013–2014 jälkeen Allofs on Bundesliigan kaikkien aikojen maalintekijätilastossa 14. sijalla.
Saksan maajoukkueessa Allofs pelasi kaksi ottelua: ensimmäisen vuonna 1985 ja toisen vuonna 1988. Hän oli mukana saavuttamassa MM-hopeaa 1982.
Myös Allofsin vanhempi veli Klaus (s. 1956) oli Saksan maajoukkuejalkapalloilija.
Aalto (sukunimi)
Aalto on suomalainen sukunimi. Se kuuluu 1800–1900-luvun vaihteen tienoilla muodissa olleeseen länsisuomalaiseen sukunimityyppiin, johon kuuluvat nimet ovat luontoaiheisia sanoja ilman mitään johdinta, kun sitä ennen muodissa olleen tyypin nimet ovat luontosanoista johdettuja -nen-päätteellä. Ensin mainittua sukunimityyppiä nimistöntutkija Sirkka Paikkala nimittää tyypin yleisimmän sukunimen Laineen mukaan Laine-tyypiksi ja viimeksi mainittua tyypin yleisimmän sukunimen Virtasen mukaan Virtanen-tyypiksi. Pirjo Mikkosen ja Sirkka Paikkalan mukaan Aalto-nimen suosiota todennäköisesti lisäsi, että se on hyvin lähellä aakkosten alkupäätä. Se on seuraavien henkilöiden sukunimi:
Laine (sukunimi)
Laine on monessa maassa esiintyvä sukunimi.
Suomessa sukunimi Laine on saatu vastaavasta suomen kielen appellatiivista "laine". Sitä otettiin varsinkin 1800-luvun lopussa ja 1900-luvun alussa aikana, jolloin otettiin paljon sukunimiä, jotka on saatu jostakin luontoaiheisesta sanasta liittämättä niihin johdinta. Laine on näistä nimistä yleisin. Muita ovat esimerkiksi Aalto, Aho, Alho, Joki, Järvi, Lahti, Mäki, Niemi, Rinne ja Salo. Sirkka Paikkala nimittää kirjassa "Sukunimet" tätä nimityyppiä siihen kuuluvista nimistä yleisimmän mukaan "Laine-tyypiksi". Nämä nimet tulivat muotiin sellaisten nimien jälkeen, joissa luontoaiheiseen sanaan, ei silti eläinlajin nimeen, on liitetty -nen-pääte, joka saatiin vanhojen itäsuomalaisten -nen-loppuisten nimien esikuvan mukaisesti. Tätä nimityyppiä Paikkala kutsuu "Virtanen-tyypiksi".Laine on muun muassa seuraavien henkilöiden etunimi:
Goupiaceae
Goupiaceae on koppisiemenisten Malpighiales-lahkoon kuuluva pieni trooppisen Amerikan heimo, jossa on vain "Goupia"-suku.
"Goupia"-lajit ovat puita, joihin kerääntyy alumiinia ja joilla on paksuseinäisiä karvoja. Varren ydin on poikkileikkaukseltaan kulmikas. Lehdet sijaitsevat kahtena rivinä ja ovat hammaslaitaisia; korvakkeet ovat pitkänomaisia ja sisäänpäin kaartuvia. Lehden suonitus on luonteenomainen: sivusuonet kohoavat kärkeä kohti ja pikkusuonet yhdistävät niitä tikapuumaisesti. Kukinto on sarjamainen ja sijaitsee lehden hangassa. Terälehdet ovat pitkiä, kapeakärkisiä ja kärjestä värikkäitä. Mesiäinen on rengasmainen. Heteenponnessa on tukeva, hieman pidentynyt ja pitkäkarvainen lokeroside eli konnektiivi. Sikiäin muodostuu viidestä yhteen kasvaneesta emilehdestä, ja siinä on muutamia siemenaiheita aksile-tyyppisessä istukassa. Vartaloita on useita sikiäimen ulkolaitaan kiinnittyneinä, ja ne muodostavat katoksen sikiäimen ylle. Hedelmä on marja, joka sisältää verkkokuvioisia siemeniä.
"Goupia" kasvaa Keski-Amerikassa ja Etelä-Amerikan pohjoisosissa. "G. glabra" on yleinen ja runsas Amazonian alueen puu.
"Goupia"-suvussa on kaksi lajia. Lähin sukulaisheimo on orvokkikasvit (Violaceae). Aiemmin suku on luettu kelaskasveihin (Celastraceae) tai niiden yhteyteen (Cronquist 1981 ja Takhtajan 1997).
Live in Ahoy
Live In Ahoy on hollantilaisen rockyhtye Golden Earringin livealbumi vuodelta 2006.
Nita Englund
Nita Englund (s. 10. kesäkuuta 1992 Iron Mountain) on yhdysvaltalainen mäkihyppääjä. Hän edustaa Kiwanis Ski Clubia ja hänen valmentajanaan toimii Kjell Magnussen.
Englund debytoi mäkihypyn maailmancupissa tammikuussa 2014 ollen Sapporon kilpailussa sijalla 48. Ensimmäiset maailmancupin pisteensä hän saavutti joulukuussa 2014 Lillehammerin kilpailusta sijoituttuaan sijalle 18. Englundin paras sijoitus maailmancupin osakilpailussa on toinen sija, jonka hän saavutti Râșnovin kilpailusta helmikuussa 2015. Continental Cupissa Englund on ollut parhaimmillaan kolmas, maaliskuussa 2014 Falunissa.
Englund sijoittui Falunin MM-kilpailuissa 2015 12:nneksi. Hän on kilpaillut myös kolmissa nuorten MM-kilpailuissa.
André Breitenreiter
André Breitenreiter (s. 2. lokakuuta 1973 Langenhagen) on saksalainen jalkapallovalmentaja ja entinen keskikenttäpelaaja.
Breitenreiter pelasi yhteensä 144 ottelua Bundesliigassa edustaen Hamburger SV:tä, VfL Wolfsburgia ja SpVgg Unterhachingia. Hän pelasi lisäksi 101 ottelua 2. Bundesliigassa, jossa hänen seurojaan olivat Hannover 96 ja SpVgg Unterhaching. Breitenreiter voitti Saksan cupin Hannover 96:ssa kaudella 1991–1992.
Breitenreiter aloitti Regionalligan TSV Havelsen päävalmentajana tammikuussa 2011. Kahden ja puolen kauden jälkeen hän siirtyi valmentamaan 2. Bundesliigan SC Paderborn 07:ää kesällä 2013. Breitenreiter nosti ensimmäisen kautensa päätteeksi joukkueen Bundesliigaan. Breitenreiterin ensimmäinen kausi Bundesliiga-valmentajana päättyi jumbosijaan, eikä piskuinen Paderborn onnistunut säilyttämään sarjapaikkaansa.
Kauden 2014/15 jälkeen Breitenreiter nousi yllättäen FC Schalken päävalmentajaksi kaksivuotisella sopimuksella. Schalke osti Breitenreiterin ulos Paderbornista 500 000 eurolla. Hän oli jo Schalken 14. päävalmentaja viimeisen kymmenen vuoden aikana. Breitenreiterin johdolla Schalke sijoittui Bundesliigassa viidenneksi jääden Mestarien liigan karsintoihin oikeuttavasta sijoituksesta kolmen pisteen päähän. Eurooppa-liigassa Schalke voitti lohkonsa, mutta putosi jo ensimmäisellä pudotuspelikierroksella hävittyään kotonaan FK Šah’tar Donetskille 3–0. Schalke purki Breitenreiterin sopimuksen kauden 2015/16 jälkeen.
Maaliskuussa 2017 Breitenreiterista tuli 2. Bundesliigassa pelanneen Hannover 96:n päävalmentaja. Hannover ei hävinnyt Breitenreiterin alaisuudessa yhtään sarjaottelua ja sijoittui sarjassa toiseksi nousten takaisin Bundesliigaan kaudeksi 2017/18. Hannoverin Bundesliiga-kausi 2018/19 alkoi kahdella tasapelillä, mutta jatkui alavireisesti. Breitenreiter onnistui johdattamaan joukkueensa vain kahteen voittoon syyskauden aikana. Putoamiskamppailuun juuttunut Hannover erotti päävalmentajansa 27. tammikuuta 2019, kun joukkue oli kärsinyt murskaavan 5-1 tappion sarjakärki Borussia Dortmundille.
Mäki (sukunimi)
Mäki on sukunimi, joka kuuluu 1800- ja 1900-luvun vaihteen tienoilla Länsi-Suomessa muodissa olleeseen sukunimityyppiin, johon kuuluvat nimet on saatu suoraan luontoaiheisista suomen kielen appellatiiveista. Muita tämän tyypin nimiä ovat esim. Aalto, Aho, Alho, Joki, Järvi, Lahti, Laine, Niemi, Rinne ja Salo. Yleisin tämän tyypin nimistä on Laine, ja tämän mukaan nimistöntutkija Sirkka Paikkala nimittää tätä sukunimityyppiä "Laine-tyypiksi". Tyypin muotiaika seurasi sellaisten nimien muotiaikaa, joissa on luontosanaan, ei kuitenkaan eläinlajin nimeen, liitetty vanhojen itäsuomalaisten sukunimien mallista saatu johdin -nen. Tätä nimityyppiä Paikkala nimittää "Virtanen"-tyypiksi.
James McCarthy
James McCarthy (s. 12. marraskuuta 1990 Glasgow, Skotlanti) on irlantilais-skotlantilainen jalkapalloilija, joka edustaa Valioliigassa pelaavaa Evertonia. Pelipaikaltaan oikeajalkainen McCarthy on keskikenttäpelaaja. Hän kuuluu myös Irlannin jalkapallomaajoukkueeseen.
McCarthy aloitti uransa Skotlannin 1. divisioona Hamilton Academicalissa, jota hän edusti vuodet 2006-2009 tehden 95 ottelussa 13 maalia. Voitettuaan 1. divisioonan kaudella 2007-2008 seura pelasi kauden 2008-2009 Skotlannin valioliigassa ja McCarthy teki pääsarjadebyyttikaudellaan 37 pelissä kuusi maalia.
Heinäkuussa 2009 McCarthy siirtyi Englannin Valioliigan Wigan Athleticiin, jonka riveissä hän debytoi elokuussa 2009 Manchester Unitedia vastaan. Uran avausmaali Wiganissa ja kauden 2009-2010 ainoa osuma syntyi tammikuussa 2010 Wolverhampton Wanderersin verkkoon. McCarthy pelasi Wiganissa neljä kokonaista kautta, joista viimeisellä, kaudella 2012-2013 hän pelasi seuran paidassa kaikissa Valioliigan 38 ottelussa tehden kolme maalia. Kaudella 2012-2013 McCarthy onnistui voittamaan Wiganin kanssa myös FA Cupin Manchester Cityn kaaduttua finaalissa.
Wiganin pudottua Mestaruussarjaan kaudeksi 2013-2014 McCarthy siirtyi Wiganin entisen valmentajan Roberto Martínezin perässä Valioliigan Evertoniin. Debyytti seuran paidassa tapahtui syyskuussa 2013 Chelsea FC:tä vastaan ja kauden ainoa maali syntyi päätöskierroksella Hull Cityn verkkoon. Avauskaudellaan seurassa McCarthy pelasi 34 ottelua. Kaudella 2014-2015 hän debytoi Eurooppa-liigassa.
Skotlannissa syntynyt ja kasvanut McCarthy päätti edustaa maajoukkuetasolla Irlantia, jonka edustusoikeuden hän sai maassa syntyneiden äidin puolen isovanhempien kautta. McCarthy pelasikin käytännössä kaikissa Irlannin nuorten maajoukkueissa. Irlannin jalkapallomaajoukkueessa hän debytoi maaliskuussa 2010 harjoitusottelussa Brasiliaa vastaan.
The Lords of the New Church (albumi)
The Lords of the New Church on rockyhtye The Lords of the New Churchin esikoislevy vuodelta 1982.
Max Gradel
Max-Alain Gradel (s. 30. marraskuuta 1987 Abidjan) on norsunluurannikkolainen jalkapalloilija, joka on pelannut seuratasolla Ranskassa ja Englannissa. Pelipaikaltaan oikeajalkainen Gradel on oikea laitahyökkääjä. Hän kuuluu myös Norsunluurannikon jalkapallomaajoukkueeseen.
Gradel aloitti ammattilaisuransa Leicester Cityssä. Kauden 2007-2008 hän oli lainalla Ykkösliigan AFC Bournemouthissa, jossa hän teki 34 ottelussa yhdeksän maalia. Seuraavalla kaudella hän pelasi Leicesterin paidassa 27 ottelua ja teki yhden maalin, kun seura nousi Ykkösliigasta Mestaruussarjaan voitettuaan Ykkösliigan mestaruuden.
Lokakuussa 2009 Gradel siirtyi lainalle Ykkösliigan Leeds Unitediin. Lainasopimus muuttui myöhemmin pysyväksi sopimukseksi. Leeds nousi kaudeksi 2010-2011 Mestaruussarjaan ja Gradel pelasi seurassa vuosien 2009-2011 aikana 63 ottelua ja teki 22 maalia.
Elokuussa 2011 Gradel siirtyi Ranskan Ligue 1:n AS Saint-Étienneen, jossa hän teki pääsarjadebyyttinsä syyskuussa 2011 Lilleä vastaan. Avausmaali syntyi AC Ajaccion verkkoon saman vuoden marraskuussa. Avauskaudellaan Gradel teki 29 pelissä kuusi maalia. Kaudella 2012-2013 hän onnistui kolmesti maalinteossa 23 pelissä. Tuolla kaudella hän voitti myös seuran kanssa Ranskan liigacupin. Kolmannella kaudellaan seurassa eli kaudella 2013-2014 hän teki 18 pelissä viisi maalia. Syksyllä 2014 hän debytoi myös Eurooppa-liigassa. Hän pelasi Ranskan pääsarjassa kaudella 2014–2015 yhteensä 31 ottelua, joissa teki 17 maalia. Hän siirtyi Englannin valioliigan Bournemouthiin 10 miljoonan euron siirtosummalla kesällä 2015.
Gradel debytoi Norsunluurannikon jalkapallomaajoukkueessa kesäkuussa 2011 Beniniä vastaan. Avausmaali syntyi elokuussa 2012 harjoitusottelussa Venäjän verkkoon. Hän kuului joukkueeseen hopeaan päättyneissä vuoden 2012 Afrikan-mestaruuskilpailuissa sekä myös vuoden 2014 MM-kilpailuissa, joissa hän pelasi yhdessä Norsunluurannikon kolmesta alkulohkon ottelusta. Helmikuussa 2015 Gradel voitti Norsunluurannikon kanssa Afrikan mestaruuden. Gradel teki turnauksessa kaksi osumaa.
Castlevania: Lords of Shadow – Mirror of Fate
Castlevania: Lords of Shadow - Mirror of Fate () on "Castlevania"-pelisarjaan kuuluva videopeli. Pelin kehittäjänä oli tälläkin kertaa aikaisemmasta -pelistä tuttu MercurySteam ja julkaisijana Konami. Peli on oikeastaan eräänlainen sekoitus vanhoja Castlevania pelejä (esim. Super Castlevania IV ja ).
Pelin ohjattavuus perustuu pääsääntöisesti Super Castlevania IV:hen, mutta sekoittaa myös ei-lineaarista "metroidvania"-tyyliä sarjan muista peleistä (esim. , Symphony of the Night, & jne.)
Is Nothing Sacred?
Is Nothing Sacred? on rockyhtye The Lords of the New Churchin albumi vuodelta 1983.
Wolfgang Bösl
Wolfgang Bösl (s. 19. elokuuta 1989 Berchtesgaden) on saksalainen uransa lopettanut yhdistetyn hiihtäjä. Hän edusti SK Berchtesgadenia.
Bösl debytoi yhdistetyn maailmancupissa tammikuussa 2010 Schonachin normaalimäen ja kymmenen kilometrin hiihdon kilpailussa sijoittuen sijalle 16. Näin ollen hän saavutti heti ensimmäiset maailmancupin pisteensä. Böslin paras sijoitus maailmancupin osakilpailussa on yhdeksäs sija, jonka hän saavutti Almatysta suurmäen ja kymmenen kilometrin hiihdon kilpailusta helmikuussa 2013. Continental Cupin osakilpailusta Bösl on saavuttanut kolme voittoa ja yhteensä 14 palkintosijaa. Kaudella 2013-2014 hän sijoittui cupin kokonaispisteissä toiseksi.
Bösl on saavuttanut nuorten MM-kilpailusta kaksi joukkuekilpailun mitalia, kultaa vuonna 2008 Zakopanesta ja pronssia seuraavana vuonna Štrbské Plesosta.
George North
George Philip North (s. 13. huhtikuuta 1992 King's Lynn, Englanti) on waleslainen rugby union -pelaaja. Hän edustaa Englannin valioliigassa pelaavaa Northampton Saintsia. North on 193 senttimetriä pitkä ja painaa 109 kilogrammaa.
North on edustanut Northampton Saintsia huhtikuusta 2013 asti. Vuodet 2010–2013 hän edusti walesilaista Pro 12 -sarjassa pelaavaa Scarletsia tehden 45 pelissä 70 maalia. Vuonna 2010 hän pelasi ammattilaisuransa ensimmäisessä seurassa, Walesin pääsarjan Llandoveryssä. North voitti Saintsin kanssa Englannin valioliigan mestaruuden kaudella 2013–2014, kun finaalissa kaatui Saracens.
North on pelannut Walesin rugby union -maajoukkueessa vuodesta 2010 asti. Hänestä tuli nuorin debyytissään maalin tehnyt pelaaja, kun hän osui maaliin debyyttiottelussaan Etelä-Afrikkaa vastaan.
Vuonna 2013 North pelasi kolme ottelua British and Irish Lions -joukkueessa.
Northin isä on kotoisin Englannista ja äiti Walesista. Hänen tyttöystävänsä on ratapyöräilyn maailmanmestari Becky James.
Sirkka Paikkala
Sirkka Paikkala (o.s. Laitinen, s. 1953 Kiuruvesi) on suomalainen nimistöntutkija, joka työskentelee Kotimaisten kielten keskuksessa. Hän on toiminut YK:n paikannimiasiantuntijana vuodesta 1996 ja oikeusministeriön nimilautakunnassa vuodesta 2000. Hän on filosofian tohtori ja Helsingin yliopiston dosentti. Tohtoriksi hän väitteli vuonna 2004 suomalaisen sukunimikäytännön modernisoitumisesta. Hän on ehdottanut pitäjä-sanan elvyttämistä käyttöön.
Adámantas
Adámantas (; ) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 1 347 (vuonna 2011). Kylä muodostaa oman kyläyhdyskuntansa (Δημοτική Κοινότητα Αδάμαντος, "Dimotikí Koinótita Adámantos").
Adámantas, suomeksi ”Timantti”, on Míloksen pääsatama ja kaupallinen keskus. Se sijaitsee saaren pohjoisosassa luonnonsatamalahden rannalla. Kylästä on matkaa saaren pääkylän Plákaan noin neljä kilometriä. Kylän perustivat vuonna 1835 Kreetan Sfakiásta tulleet pakolaiset. Kylän nähtävyyksiin kuuluvat muun muassa bysanttilaisaikainen Agía Triádan kirkko museoineen sekä Míloksen kaivosmuseo.
Aiánteio
Aiánteio (; ; myös "Eántio") on Kreikan kaupunki, joka sijaitsee Salamiin saarella. Se kuuluu hallinnollisesti Salamiin kuntaan, Saarten alueyksikköön ja Attikan alueeseen. Kaupungin väkiluku on 4 860 (vuonna 2011).
Aiánteio sijaitsee Salamiinlahden etelärannalla. Se on Salamiin saaren toiseksi suurin asutus. Aiánteio muodostaa myös laajemman kaupunkiyhdyskunnan (Δημοτική Κοινότητα Αιαντείου, "Dimotikí Koinótita Aianteíou"), johon kuuluvat varsinaisen Aiánteion kaupungin lisäksi kylät Dimítrani, Kanákia, Kolónes, Maroúdi, Pérani ja Peristéria sekä saaret Gaïdoúri, Kanákia, Péra, Peristéria ja Trínisa. Koko yhdyskunnan väkiluku on 5 888.
Aloprónoia
Aloprónoia () on Kreikan kylä, joka sijaitsee Síkinoksen saarella. Se kuuluu hallinnollisesti Síkinoksen kuntaan, Thíran alueyksikköön ja Etelä-Egean saarten alueeseen. Kylän väkiluku on 89 (vuonna 2011).
Aloprónoia sijaitsee Síkinoksen etelärannikolla noin neljä kilometriä saaren pääkylästä Síkinoksen kylästä eli Chórasta etelään. Se on Síkinoksen pääsatama sekä saaren turismin keskus.
Anópoli
Anópoli (; ) on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 242 (vuonna 2011).
Anópoli sijaitsee Kreetan eteläosassa lähellä saaren etelärannikkoa luoteeseen Chóra Sfakíonista. Matkaa Chóra Sfakíoniin on linnuntietä noin viisi kilometriä ja serpentiinitietä pitkin noin 12 kilometriä. Kylä tunnetaan yhtenä Kreetan perinteisimmistä. Tämä on osittain seurausta siitä, että Sfakián seutu vältti muuta Kreetaa pidempään osmanimiehityksen ja toimi myöhemmin kreetalaisen vastarinnan keskuksena. Kapinaa osmanimiehitystä vastaan 1700-luvulla johtanut Daskalogiannis (Ioánnis Vláchos) oli kotoisin Anópolista.
Anópoli muodostaa myös laajemman kyläyhdyskunnan (Τοπική Κοινότητα Ανωπόλεως, "Topikí Koinótita Anopóleos"), johon kuuluvat varsinaisen Anópolin kylän lisäksi kylät Foínikas, Livanianá, Loutró ja Lýkos. Koko yhdyskunnan väkiluku on 334.
Anthiró
Anthiró (; ) on Kreikan kylä, joka kuuluu hallinnollisesti Argithéan kuntaan, Kardítsan alueyksikköön ja Thessalian alueeseen. Kylän väkiluku on 167 (vuonna 2011). Anthiró on Argithéan kunnan kuntakeskus.
Anthiró sijaitsee linnuntietä noin seitsemän kilometriä Argithéasta ja noin 40 kilometriä Kardítsasta länteen. Se muodostaa myös laajemman kyläyhdyskunnan (Τοπική Κοινότητα Ανθηρού, "Topikí Koinótita Anthiroú"), johon kuuluvat varsinaisen Anthirón kylän lisäksi Ágioi Apóstoloi, Koúkkos, Kritsári, Lagkádi, Metamórfosi, Potamiá ja Spiliá. Koko yhdyskunnan väkiluku on 462.
Delicate and Jumpy
Delicate And Jumpy on yhdysvaltalaisen Fania All Stars -yhtyeen studioalbumi vuodelta 1976.
Yhdysvaltalainen levy-yhtiö on Fania Records, Inc., 888 Seventh Avenue, New York, N.Y. 10019. Isossa-Britanniassa tehdyn painoksen valmistaja ja jakelija on Island Records Ltd., 22 St. Peter’s Square, London W.6.
Tuottajina ovat toimineet Gene Page, Billy Page ja Jerry Masucci.
Sovittaja ja orkesterin johtaja on Gene Page. Kappaleen "Picadillo" torvisovitukset on tehnyt George Annis.
sekä vierailijana
Artemónas
Artemónas (; ) on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 800 (vuonna 2011).
Artemónas sijaitsee Sífnoksen keskiosissa aivan saaren pääkylän Apollonían pohjoispuolella. Se on saaren toiseksi suurin asutus. Kylä on saanut nimensä Artemis-jumalattaresta. Sen vanha rakennuskanta edustaa venetsialaistyylistä ja uusklassista arkkitehtuuria.
Artemónas muodostaa myös laajemman kyläyhdyskunnan (Τοπική Κοινότητα Αρτεμώνος, "Topikí Koinótita Artemónos"), johon kuuluvat varsinaisen Artemónaksen kylän lisäksi Agía Marína, Cherrónisos ja Trouláki. Koko yhdyskunnan väkiluku on 934.
Ástros
Ástros () on Kreikan kaupunki, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Kaupungin väkiluku on 2 285 (vuonna 2011). Ástros on Vóreia Kynourían kunnan kuntakeskus.
Ástros sijaitsee Peloponnesoksen niemimaan itäosassa vajaan kolmen kilometrin päässä Argoksenlahden rannasta. Se muodostaa myös laajemman kaupunkiyhdyskunnan (Δημοτική Κοινότητα Άστρους, "Dimotikí Koinótita Ástrous"), johon kuuluvat varsinaisen Ástroksen kaupungin lisäksi Ágios Ioánnis, Ágios Stéfanos, Chantákia ja Várvogli sekä Ierá Moní Loukoús -luostari. Koko yhdyskunnan väkiluku on 2 408. Ástroksen ranta-asutus Parálio Ástros (väkiluku 1 043) muodostaa erillisen kyläyhdyskunnan ja sijaitsee Argoksenlahden rannalla.
Eloúnta
Eloúnta (; myös "Eloúnda") on Kreikan kyläyhdyskunta, joka sijaitsee Kreetan saaren itäosassa. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Yhdyskunnan väkiluku on 2 193 (vuonna 2011).
Eloúnta sijaitsee Mirampéllonlahden rannalla noin 11 kilometriä pohjoiseen Ágios Nikólaoksen kaupungista. Eloúntan kyläyhdyskunta koostuu ylemmästä (Epáno Eloúnta, Επάνο Ελούντα, väkiluku 115) ja alemmasta (Káto Eloúnta, Κάτω Ελούντα, väkiluku 86) Eloúntan kylästä sekä näiden satamakylästä nimeltä "Schísma" eli Schísma Eloúntas (Σχίσμα Ελούντας, väkiluku 1 730), joka käsitetään usein Eloúntan keskukseksi. Lisäksi yhdyskuntaan kuuluvat kylät Agía Paraskeví (väkiluku 23), Epáno Pinés (35), Káto Pinés (62) ja Mavrikianó (142) sekä asumaton Spinalóngan/Kalydónin niemi- ja saarialue.
Noin viisi kilometriä Eloúntasta pohjoiseen on Plákan kylä, josta on näkymä ja yhteys Spinalóngalle. Myös Eloúntasta pääsee turistiveneellä Spinalóngalle. Kylän alueella sijaitsevat antiikin aikaisen, mereen vajonneen Oluksen kaupungin rauniot. Alueen muihin nähtävyyksiin kuuluvat bysanttilaisaikaisen basilikan rauniot sekä luostarit.
Emporeiós
Emporeiós (; myös "Emporiós", "Emboreiós", "Emboriós") on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylän väkiluku on 27 (vuonna 2011).
Emporeiós sijaitsee Nísyroksen kraatterin koillisreunalla noin 8 kilometriä saaren pääkylästä Mandrákista itään. Se on rakennuskannaltaan hyvin perinteinen. Kylän nähtävyyksiin kuuluu muun muassa Panagiá Kyrán luostari.
Emporeiós muodostaa myös laajemman kyläyhdyskunnan (Τοπική Κοινότητα Εμπορειού, "Topikí Koinótita Emporeioú"), johon kuuluvat varsinaisen Emporeióksen kylän lisäksi Páloin kylä sekä Ágios Antónioksen ja Strongylín saaret. Koko yhdyskunnan väkiluku on 266.
Kamáres (Sífnos)
Kamáres (; kath. Καμάραι, "Kamárai") on Kreikan kylä, joka sijaitsee Sífnoksen saarella. Se kuuluu hallinnollisesti Sífnoksen kuntaan, Míloksen alueyksikköön ja Etelä-Egean saarten alueeseen. Kylä on osa Apollonían kyläyhdyskuntaa. Kylän väkiluku on 245 (vuonna 2011).
Kamáres sijaitsee Sífnoksen länsirannikolla noin viisi kilometriä saaren pääkylästä Apolloníasta. Se on saaren pääsatama ja sieltä on yhteydet Pireukseen ja lähisaarille.
Karavostásis
Karavostásis () tai Karavostási (Καραβοστάσι) on Kreikan kylä, joka sijaitsee Folégandroksen saarella. Se kuuluu hallinnollisesti Folégandroksen kuntaan, Thíran alueyksikköön ja Etelä-Egean saarten alueeseen. Kylän väkiluku on 87 (vuonna 2011).
Karavostásis sijaitsee Folégandroksen itäpäässä noin kolme kilometriä saaren pääkylästä Folégandroksen kylästä. Se on Folégandroksen pääsatama sekä saaren turismin keskuksia.
Karavostási
Karavostási (, ”Laivasatama”) voi viitata seuraaviin paikkoihin:
23 (kappale)
23 on yhdysvaltalaistuottaja Mike Will Made Itin hip hop -kappale, jonka julkaisi Interscope Records 10. syyskuuta 2013. Se on ensimmäinen hänen debyyttialbumiltaan "Est. in 1989 Pt. 3 (The Album)" julkaistu single. Sillä vierailevat yhdysvaltalaisartistit Miley Cyrus, Wiz Khalifa ja Juicy J￼￼.
Kappaleen on sanoittanut ja tuottanut Mike Will Made It. Sanoitukseen osallistuivat Juicy J, Khalifa, Pierre Ramon Slaughter ja Rock City. Sanoituksessa viitataan Air Jordan -kenkiin ja päihteiden viihdekäyttöön. Kappaleeseen liittyvä musiikkivideo kuvattiin Brooklynissä 26. elokuuta 2013, ja se ensiesitettiin Vevo-kanavalla 24. syyskuuta 2013. Cyrus esitti kappaleen ensimmäisen kerran Bangerz Tourin ensimmäisellä puoliskolla.
Single saavutti Yhdysvaltain Billboard Hot 100 -listan 11. sijan sekä kansainvälisesti kohtalaisen menestyksen. Musiikkikriitikoiden joukko jakaantui singlen arvostelussa kahtia, mikä johtui tuotannosta ja Cyrusin räppäystaidoista. Heidän mielipiteitään jakoivat kappaleen viittaukset 1990-lukuun sekä lukioon. Myös video sai pääosin ristiriitaisen vastaanoton kriitikoilta.
Kardamýli
Kardamýli (; myös "Kardamíli"), antiikin Kardamyle, on Kreikan kylä, joka sijaitsee Mánin niemimaalla. Se kuuluu hallinnollisesti Dytikí Mánin kuntaan, Messenian alueyksikköön ja Peloponnesoksen alueeseen. Aiemmin kylä kuului Léfktron kuntaan ja vuodesta 2011 lähtien Dytikí Mánin kunnan Léfktron kunnallisyksikköön. Kylän väkiluku on 300 (vuonna 2011). Kardamýli on Dytikí Mánin kunnan kuntakeskus.
Kardamýli sijaitsee Peloponnesoksen niemimaan etelärannikolla ja Mánin niemimaan länsirannikolla Messenianlahden rannalla noin 35 kilometriä Kalamátasta eteläkaakkoon. Kylä on säilyttänyt antiikin aikaisen Kardamylen kaupungin nimen. Kardamyle mainitaan jo Homeroksen "Iliaassa" yhtenä Pyloksen alueen kaupungeista, jotka Agamemnon lupaa Akhilleukselle palkkioksi Troijan sotaan palaamisesta. Kaupunkia pidettiin Dioskuurien eli Kastorin ja Polydeukeen hautapaikkana.
Antiikin Kardamylen akropolis eli linnavuori sijaitsi kukkulalla, joka on aivan nykyisen kylän vieressä. Pausaniaan mukaan kaupungissa oli Athenen ja Apollon Karneioksen pyhäköt. Kardamyle toimi Spartan satamana ensimmäiseltä vuosisadalta eaa. 100-luvulle jaa. Osmanivallan aikana Kardamýliä hallitsi Troupakis-Mourtzinos -suku, joka rakensi kylään linnoitettuja tornimaisia taloja ja oli merkittävässä roolissa Kreikan itsenäisyystaistelussa 1800-luvun alussa.
Kardamýli muodostaa myös laajemman kyläyhdyskunnan (Τοπική Κοινότητα Καρδαμύλης, "Topikí Koinótita Kardamýlis"), johon kuuluvat varsinaisen Kardamýlin kylän lisäksi Agía Sofía, Kalamítsi, Kámpos ja Petrovoúni sekä Merópin saari. Koko yhdyskunnan väkiluku on 417.
Káspakas
Káspakas () on Kreikan kylä, joka sijaitsee Límnoksen saarella. Se kuuluu hallinnollisesti Límnoksen kuntaan, Límnoksen alueyksikköön ja Pohjois-Egean saarten alueeseen. Aiemmin kylä kuului Mýrinan kuntaan ja vuodesta 2011 lähtien Límnoksen kunnan Mýrinan kunnallisyksikköön. Kylän väkiluku on 525 (vuonna 2011).
Káspakas sijaitsee Límnoksen länsiosassa noin kilometrin päässä saaren länsirannikosta ja noin viisi kilometriä pohjoiseen saaren pääkaupungista Mýrinasta. Kylä on rakennettu suojaiseen paikkaan Ágios Athanásios -vuoren juurelle niin, ettei se näy merelle. Kylän tunnetuin nähtävyys on Ágios Ioánniksen ranta aaltojen synnyttämine kalliomuodostelmineen.
Káspakas muodostaa myös laajemman kyläyhdyskunnan (Τοπική Κοινότητα Κάσπακα, "Topikí Koinótita Káspaka"), johon kuuluvat varsinaisen Káspakaksen kylän lisäksi Ágios Ioánnis, Gáli ja Limenária. Koko yhdyskunnan väkiluku on 792.
Katápola
Katápola () on Kreikan kylä, joka sijaitsee Amorgóksen saarella. Se kuuluu hallinnollisesti Amorgóksen kuntaan, Náxoksen alueyksikköön ja Etelä-Egean saarten alueeseen. Kylän väkiluku on 134 (vuonna 2011).
Katápola sijaitsee Amorgóksen länsirannikolla. Se on saaren pääsatama ja sijaitsee noin kuusi kilometriä länteen saaren pääkylästä Amorgóksen kylästä eli Chórasta. Kylän rakennuskanta koostuu tyypillisistä valkoisista kykladisista taloista. Kylässä on myös venetsialaisaikainen linnoitus. Alueen nähtävyyksiin kuuluu myös minolais- ja mykeneläisaikaisia jäänteitä.
Katápola muodostaa myös laajemman kyläyhdyskunnan (Τοπική Κοινότητα Καταπόλων, "Topikí Koinótita Katapólon"), johon kuuluvat varsinaisen Katápolan kylän lisäksi kylät Christouláki, Léfkes, Nerá, Péra Rachídi, Rachídi ja Xylokeratídi sekä saaret Áno Antikéri ja Káto Antikéri. Koko yhdyskunnan väkiluku on 595.
Kiáto
Kiáto () on Kreikan kaupunki, joka kuuluu hallinnollisesti Sikyónan kuntaan, Korinthian alueyksikköön ja Peloponnesoksen alueeseen. Kaupungin väkiluku on 9 812 (vuonna 2011). Kiáto on Sikyónan kunnan kuntakeskus.
Kiáto sijaitsee Peloponnesoksen niemimaan pohjoisosassa Korintinlahden rannalla noin 21 kilometriä Kórinthoksen kaupungista luoteeseen. Antiikin aikainen Sikyonin kaupunki sijaitsi Kiátosta noin seitsemän kilometriä lounaaseen.
Kaupungissa sijaitsee Kiáton rautatieasema, josta on proastiakós-yhteys Ateenaan.
Lygourió
Lygourió (; kath. Λυγούριον, "Lygoúrion"; myös "Ligourió") on Kreikan kaupunki, joka kuuluu hallinnollisesti Epídavroksen kuntaan, Argoliksen alueyksikköön ja Peloponnesoksen alueeseen. Aiemmin kaupunki kuului Asklipieíon kuntaan ja vuodesta 2011 lähtien Epídavroksen kunnan Asklipieíon kunnallisyksikköön. Kaupungin väkiluku on 2 482 (vuonna 2011). Lygourió on Epídavroksen kunnan kuntakeskus.
Lygourió sijaitsee noin 21 kilometriä Náfpliosta itäkoilliseen. Antiikin Epidauroksen arkeologinen alue sijaitsee noin neljä kilometriä Lygouriósta itään. Lygourió oli myös lakkautetun Asklipieíon kunnan kuntakeskus.
Morfovoúni
Morfovoúni (; kath. Μορφοβούνιον, "Morfovoúnion") on Kreikan kylä, joka kuuluu hallinnollisesti Límni Plastíran kuntaan, Kardítsan alueyksikköön ja Thessalian alueeseen. Aiemmin kylä kuului Plastíraksen kuntaan ja vuodesta 2011 lähtien Límni Plastíran kunnan Plastíraksen kunnallisyksikköön. Kylän väkiluku on 485 (vuonna 2011). Morfovoúni on Límni Plastíran kunnan kuntakeskus.
Morfovoúni sijaitsee noin 15 kilometriä Kardítsasta länteen. Se muodostaa myös laajemman kyläyhdyskunnan (Τοπική Κοινότητα Μορφοβουνίου, "Topikí Koinótita Morfovouníou"), johon kuuluvat varsinaisen Morfovoúnin kylän lisäksi kylät Rachovítsa ja Rázia. Koko yhdyskunnan väkiluku on 576.
Nikiá
Nikiá () on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylän väkiluku on 61 (vuonna 2011).
Nikiá sijaitsee Nísyroksen kraatterin harjanteella saaren kaakkoisreunalla. Kylä tunnetaan ennen kaikkea hyvistä maisemistaan tulivuoren kraatterille päin. Kylän muihin nähtävyyksiin kuuluu Ágios Ioánnis Theológoksen (Pyhän Johannes Teologin) luostari.
Nikiá muodostaa myös laajemman kyläyhdyskunnan (Τοπική Κοινότητα Νικιών, "Topikí Koinótita Nikión"), johon kuuluvat varsinaisen Nikián kylän lisäksi vailla vakituista asutusta oleva Avlákin kylä sekä samoin asumattomat Pacheián ja Pergoússan saaret.
Starry Eyed
Starry Eyed on brittiläisen laulaja-lauluntekijä Ellie Gouldingin kappale. Se julkaistiin hänen Lights-debyyttistudioalbumin toisena singlenä 21. helmikuuta 2010. Kappaleen sanoittivat Goulding ja Jonny Lattimer sekä tuotti Starsmith. Suorittaessaan ensimmäistä esiintymistään Yhdysvaltain televisiossa ohjelmassa Jimmy Kimmel Live! 7. huhtikuuta 2011 hän esitti "Starry Eyedin".
Páloi
Páloi (; myös "Páli") on Kreikan kylä, joka sijaitsee Nísyroksen saarella. Se kuuluu hallinnollisesti Nísyroksen kuntaan, Kosin alueyksikköön ja Etelä-Egean saarten alueeseen. Kylä on osa Emporeióksen kyläyhdyskuntaa. Kylän väkiluku on 239 (vuonna 2011).
Páloi sijaitsee Nísyroksen pohjoisrannikolla noin neljä kilometriä saaren pääkylästä Mandrákista itään. Se on pieni satama- ja kalastajakylä. Kylässä on terveyskylpylöitä sekä yksi saaren parhaista rannoista.
Pánormos (Kálymnos)
Pánormos (), aiemmin "Mprostá" (Μπροστά), on Kreikan kaupunki, joka sijaitsee Kálymnoksen saarella. Se kuuluu hallinnollisesti Kálymnoksen kuntaan, Kálymnoksen alueyksikköön ja Etelä-Egean saarten alueeseen. Kaupungin väkiluku on 2 069 (vuonna 2011).
Pánormos sijaitsee Kálymnoksen saaren länsirannikolla. Se on saaren toiseksi suurin asutus ja nykyisin lähes kasvanut yhteen saaren pääkaupungin Póthian kanssa. Kálymnoksen lentokenttä sijaitsee vuorella aivan kaupungin eteläpuolella. Kaupungin nimi oli Mprostá (myös Brostá) vuoteen 1950, jolloin se muutettiin nykyiseksi.
Panormos
Panormos () tai Pánormos () voi viitata seuraaviin:
Pélekas
Pélekas () on Kreikan kylä, joka sijaitsee Korfun saarella. Se kuuluu hallinnollisesti Korfun kuntaan, Korfun alueyksikköön ja Jooniansaarten alueeseen. Aiemmin kylä kuului Parélioin kuntaan ja vuodesta 2011 lähtien Korfun kunnan Parélioin kunnallisyksikköön. Kylän väkiluku on 405 (vuonna 2011).
Pélekas sijaitsee Korfun keskiosissa noin 13 kilometriä saaren pääkaupungista Korfusta lounaaseen ja noin kilometrin päässä saaren länsirannikosta. Kylä sijaitsee kukkulalla josta on hyvä näköala sekä koko saarelle että merelle. Saksan keisari Vilhelm II rakennutti kylään näköalapaikan, joka tunnetaan nimellä ”Keisarin valtaistuin”.
Pélekas muodostaa myös laajemman kyläyhdyskunnan (Τοπική Κοινότητα Πέλεκα, "Topikí Koinótita Péleka"), johon kuuluvat varsinaisen Pélekaksen kylän lisäksi kylät Ágios Onoúfrios, Avrámis, Glyfáda, Kokkinógeia ja Plakotó sekä Moní Yperagías Theotókou Myrtidíon -luostari. Koko yhdyskunnan väkiluku on 612.
Perachóra
Perachóra () on Kreikan kylä, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kylä kuului Loutráki-Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kylän väkiluku on 1 141 (vuonna 2011).
Kylän nimi on muodostunut ilmaisusta "Peraía Chóra" (Περαία Χώρα), suomeksi ”Toisella puolella oleva maa”. Kylä on vastakkaisella puolella suhteessa antiikin Korintin kaupunkiin. Perachóran Heraion, antiikin aikainen Hera Limenian ja Hera Akraian pyhäkköalue, sijaitsee noin kahdeksan kilometriä kylästä länteen. Alueella on saattanut toimia oraakkeli.
Pláka (Lasíthi)
Pláka () on Kreikan kylä, joka sijaitsee Kreetan saaren itäosassa. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylä on osa Vroucháksen kyläyhdyskuntaa. Kylän väkiluku on 94 (vuonna 2011).
Pláka sijaitsee Mirampéllonlahden rannalla noin 16 kilometriä Ágios Nikólaoksen kaupungista ja noin 5 kilometriä Eloúntan kylästä pohjoiseen. Se on alun perin kalastajakylä. Spinalóngan saari sijaitsee Plákan edustalla. Kylä on toiminut yhteyssatamana saarelle sen ollessa leprasiirtolana ja nykyisin kylästä pääsee saarelle päivittäin turistiveneillä.
Pláka tunnetaan myös yhtenä kreikkalaisen televisiosarja "Saaren" ("To Nisí") tapahtuma- ja kuvauspaikoista Spinalóngan saaren ja Epáno Eloúntan kylän ohella.
Póros (Kefaloniá)
Póros () on Kreikan kylä, joka sijaitsee Kefalonián saarella. Se kuuluu hallinnollisesti Kefalonián kuntaan, Kefalonián alueyksikköön ja Jooniansaarten alueeseen. Aiemmin kylä kuului Eleiós-Prónnoin kuntaan ja vuodesta 2011 lähtien Kefalonián kunnan Eleiós-Prónnoin kunnallisyksikköön. Kylän väkiluku on 930 (vuonna 2011).
Póroksen kylä sijaitsee Kefalonián saaren kaakkoisosassa saaren itärannikolla. Kylä on yksi Kefalonián satamista ja sieltä on yhteys muun muassa Kyllíniin Peloponnesoksen länsirannikolle sekä kesäisin myös Zákynthoksen saarelle.
Póros muodostaa myös laajemman kyläyhdyskunnan (Δημοτική Κοινότητα Πόρου, "Dimotikí Koinótita Pórou"), johon kuuluvat varsinaisen Póroksen kylän lisäksi kylät Asprogérakas, Kampitsáta, Ríza ja Tzanáta sekä Moní Yperagías Theotókou Átrou -luostari. Koko yhdyskunnan väkiluku on 1 176.
Pórto Germenó
Pórto Germenó () eli Aigósthena (Αιγόσθενα) on Kreikan kylä, joka kuuluu hallinnollisesti Mándra-Eidyllían kuntaan, Länsi-Attikan alueyksikköön ja Attikan alueeseen. Aiemmin kylä kuului Vílian kuntaan ja vuodesta 2011 lähtien Mándra-Eidyllían kunnan Vílian kunnallisyksikköön. Kylän väkiluku on 80 (vuonna 2011).
Pórto Germenó sijaitsee Attikan länsiosassa Korintinlahden koillisrannalla ja Kithairon-vuoren eteläpuolella. Se on perinyt virallisen nimensä Aigósthena antiikin aikaiselta Aigosthenan kaupungilta, joka sijaitsi sen alueella. Lähellä kylää on Aigosthenan linnoitus, joka on rakennettu 300- tai 200-luvulla eaa. Se on yksi parhaiten säilyneistä antiikin aikaisista linnoituksista. Muihin alueen nähtävyyksiin kuuluvat 400-luvulla rakennetun basilikakirkon sekä keskiaikaisen luostarin rauniot.
Rude Boy (kappale)
Rude Boy on barbadoslaislaulaja Rihannan kappale hänen neljänneltä, Rated R-studioalbumilta. Sen julkaisi Def Jam Reordings albumin kolmantena singlenä 19. helmikuuta 2010. Rihanna sanoitti kappaleen yhdessä StarGaten, Ester Deanin, Makeba Riddickin sekä Rob Swiren kanssa, joista Swire myös tuotti kappaleen yhdessä StarGaten kanssa. "Rude Boy" on ylätempoinen kappale, joka ottaa elementtejä dancehallista sekä raggamuffinista. Kappale sai musiikkikriitikoilta vaihtelevia vastaanottoja ristiriitaisista positiivisiin; joidenkin kutsuessa sitä albumin kohokohdaksi, niin toiset taas kritisoivat Rihannan "monotonista" ja "jäistä" laulusuoritusta.
"Rude Boy" saavutti Yhdysvaltain Billboard Hot 100-listan kärjen viideksi peräkkäiseksi viikoksi sen neljännellä listaviikolla ja se oli Rihannan kuudes Yhdysvaltain singlelistalla ensimmäisen sijan saavuttanut single. Se kansainvälisesti kaupallinen menestys, saavutettuaan listan kärkisijan Australiassa sekä pääsi viiden parhaan joukkoon Saksassa, Unkarissa, Irlannissa, Uudessa-Seelannissa, Norjassa, Puolassa, Slovakiassa sekä Isossa-Britanniassa. Kappaleeseen liittyvällä Melina Matsoukasin ohjaamalla musiikkivideolla nähdään greenscreen tekniikoita sekä lisättyä rekvisiittaa kuten täytettyä leijonaa ja seepraa. Rihanna esitti kappaleen livenä ensimmäisen kerran Pepsi Super Bowl Fan Jam-tapahtumassa Miamin South Beachillä sekä myöhemmin The Ellen DeGeneres Showssa ja issä. "Rude Boy" oli mukana myös Rihannan Last Girl on Earth, Loud ja Diamonds Tourilla.
Markópoulo
Markópoulo () voi viitata seuraaviin paikkoin Kreikassa:
Pórto Ráfti
Pórto Ráfti (), virallisesti Liménas Markopoúlou (; kath. Λιμήν Μαρκοπούλου, "Limín Markopoúlou") on Kreikan kaupunki, joka kuuluu hallinnollisesti Markópoulo Mesogaíaksen kuntaan, Itä-Attikan alueyksikköön ja Attikan alueeseen. Kaupungin väkiluku on 9 686 (vuonna 2011).
Pórto Ráfti on Markópoulon kaupungin satama ja sijaitsee Attikan itärannikolla Ráftin lahden ympärillä. Antiikin aikana sen tienoilla sijaitsivat Prasiain, Steirian ja Myrrhinuksen demokset. Pórto Ráfti oli ennen yksi Itä-Attikan tärkeimmistä satamakaupungeista, mutta sen satama ei ole enää laajamittaisessa käytössä ympäristöongelmien vuoksi.
Poison (Nicole Scherzingerin kappale)
Poison on yhdysvaltalaisn laulaja-lauluntekijä Nicole Scherzingerin kappale hänen Killer Love-debyyttialbumilta. Se julkaistiin albumin ensimmäisenä singlenä 25. lokakuuta 2010. Kappaleen tuottivat RedOne, BeatGeek sekä Jimmy Joke ja se on selvästi erilainen Scherzingerin aiempiin soolouran julkaisuihin verrattuna. "Poison" on varustettu voimakkailla syntetisaattoreilla sekä pulssaavalla dancepopbiitillä. Se julkaistiin digitaalisesti kahden raidan latauksena sekä seitsemän raidan remix extended playillä.
"Poison" on saanut yleisesti ottaen pääosin positiivisen vastaanoton monilta musiikkikriitikoilta jotka yllättyivät hänen uudesta äänestä sekä kappaleella esiin tulevasta energiasta kun taas jotkut kokivat kappaleen olevan liian yleinen. Shwerzinger esitti "Poisonin" livenä The X Factorin seitsemännellä tuotantokaudella 28. marraskuuta 2010. Sekä ohjeman tuomaristo että studioyleisö antoivat hänelle raikuvat suosionosoitukset.
Kappaleeseen liittyvällä Joseph Kahnin ohjaamalla musiikkivideolla nähdään naissupersankarin roolissa sekä vaihtelemassa persoonallista rooliaan hyvän ja pahan tytön välillä. Kappale sisältää samanlaisuuksia toisen Kahnin ohjaaman, Britney Spearsin kappaleen Toxic kanssa. "Poison" saavutti Britannian singlelistan kolmannen sijan, muodostuen Scherzingerin toiseksi menestyneimmäksi kappaleeksi sooloartistin uralla. Tämän lisäksi kappale saavutti listan seitsemännen sijan Irlannissa, jossa siitä myös tuli hänen korkeimmalle sijoittunut single. Kappale saavutti listan ensimmäisen sijan myös Skotlannissa joka oli Scherzingerin ainoa maailamlaajuisesti ensimmäisen sijan saavuttanut single.
Niclas Grönholm (autourheilija)
Niclas Grönholm (s. 29. toukokuuta 1996) on suomalainen autourheilija. Hän on Marcus Grönholmin poika ja Ulf Grönholmin pojanpoika. Grönholm on ajanut mm. jokamiehenluokkaa, Crosscartia sekä rallicrossin SM-sarjaa. Hän voitti kaudella 2014 Rallicrossin SM-pronssia Autokrossi-luokassa. Kaudella 2015 hän voitti Suomen mestaruuden Super Car -luokassa.
Kaudella 2017 Grönholm ajoi rallicrossin MM-sarjaa isänsä johtamassa GRX-tallissa.